Bursa Hungarica Ösztöndíjpályázat

Dány Község Önkormányzata az Oktatási és Gyermekügyi Minisztériummal együttműködve, nyílt pályázat keretében meghirdeti a Bursa Hungarica Felsőoktatási Önkormányzati Ösztöndíjpályázatot a felsőoktatási hallgatók számára a 2026/2027. tanév második és a 2027/2028. tanév első félévére vonatkozóan (BURSA-2027-A), illetve a felsőoktatási tanulmányokat kezdeni kívánó fiatalok számára (BURSA-2027-B).
• Az "A" típusú pályázatra azok az önkormányzat területén lakóhellyel rendelkező, hátrányos szociális helyzetű hallgatók jelentkezhetnek, akik a nemzeti felsőoktatásról szóló 2011. évi CCIV. törvény (a továbbiakban: Nftv.) 1. mellékletében szereplő felsőoktatási intézményben (felsőoktatási hallgatói jogviszony keretében) teljes idejű (nappali munkarend) alapfokozatot és szakképzettséget eredményező alapképzésben, mesterfokozatot és szakképzettséget eredményező mesterképzésben, osztatlan képzésben vagy felsőoktatási szakképzésben folytatják tanulmányaikat. 

Az ösztöndíjra pályázhatnak a 2026 szeptemberében felsőoktatási tanulmányaik utolsó évét megkezdő hallgatók is azzal, hogy amennyiben az ösztöndíjas hallgatói jogviszonya 2027 őszén már nem áll fenn, úgy a 2027/2028. tanév első félévére eső ösztöndíj már nem kerül folyósításra. 

Az ösztöndíjra pályázatot nyújthatnak be azok a hallgatók is, akiknek a hallgatói jogviszonya a felsőoktatási intézményben a pályázás időpontjában szünetel. Az ösztöndíj folyósításának feltétele, hogy a 2026/2027. tanév második félévére a beiratkozott hallgató aktív hallgatói jogviszonnyal rendelkezzen.

• A "B" típusú pályázatra azok az önkormányzat területén lakóhellyel rendelkező, hátrányos szociális helyzetű, 

- a 2026/2027. tanévben utolsó éves, érettségi előtt álló középiskolások,

vagy

- felsőfokú végzettséggel nem rendelkező, felsőoktatási intézménybe felvételt még nem nyert, érettségizett pályázók jelentkezhetnek, akik a 2027/2028. tanévtől kezdődően az Nftv. 1. mellékletében szereplő felsőoktatási intézményben teljes idejű (nappali munkarend) alapképzésben, osztatlan képzésben vagy felsőoktatási szakképzésben kívánnak részt venni. 

A "B" típusú pályázatra jelentkezők közül csak azok részesülhetnek ösztöndíjban, akik a 2027. évi általános felvételi eljárásban először nyernek felvételt felsőoktatási intézménybe és tanulmányaikat a 2027/2028. tanévben ténylegesen megkezdik. 

A pályázat kötelező mellékletei:

„A”típusú pályázat esetén: 

· a)
 A felsőoktatási intézmény által a 2026/2027. tanév első félévéről kibocsátott hallgatói jogviszony-igazolás.

· b)
Igazolás a pályázó és a pályázóval egy háztartásban élők egy főre jutó havi nettó jövedelméről.

· c)
A szociális rászorultság igazolására az alábbi okiratok:

A szociális körülmények rövid, érthető igazolására szolgáló irat, nyilatkozat (pl. igazolás tartós betegségről; nyilatkozat arra vonatkozóan, hogy a szülő egyedül neveli gyermekét).

„B” típusú pályázat esetén: 

· a)
Igazolás a pályázó és a pályázóval egy háztartásban élők egy főre jutó havi nettó jövedelméről.

· b)
A szociális rászorultság igazolására az alábbi okiratok:

A szociális körülmények rövid, érthető igazolására szolgáló irat, nyilatkozat (pl. igazolás tartós betegségről; nyilatkozat arra vonatkozóan, hogy a szülő egyedül neveli gyermekét).

A pályázat benyújtásának módja és határideje:

A pályázatbeadáshoz a Bursa Hungarica Elektronikus Pályázatkezelési és Együttműködési Rendszerében (a továbbiakban: EPER-Bursa rendszer) egyszeri pályázói regisztráció szükséges, melynek elérése:

https://bursa.emet.hu/paly/palybelep.aspx
A pályázati űrlapot kinyomtatva és aláírva a Polgármesteri Hivatal titkárságán kell benyújtani a mellékletekkel együtt.

Cím: 2118 Dány, Pesti út 1.

A pályázat rögzítésének és az önkormányzathoz történő benyújtásának határideje: 2026. november 5.
További információ a Nemzeti Kulturális Támogatáskezelő honlapján (http://www.nktk.gov.hu) található.

